**Navodilo za delo v 9. razredu slovenščina**

**Tretji teden (30. 3. – 3. 4. 2020)**

Dragi učenci, drage učenke!

Vstopamo že v tretji teden dela na daljvo. Zdaj pa nam najbrž že gre! Upam, da ste zdravi in pridno rešujete naloge, ki vam jih posredujemo učitelji.

Vse tiste, ki mi do sedaj še niso poslali nobene naloge, prosim, da to čim prej storijo. Učenci, ki imate individualno pomoč, stopite v stik z učiteljicami, ki vam pomagajo, in jih prosite za pomoč. Tudi jaz sem vam vedno na voljo na mojem e- naslovu.

17. 4. imamo napovedan test, ki pa ga verjetno ne bomo mogli izvesti, zato bi ta datum izkoristili za pisanje spisa za oceno. Če se s tem strinjate, mi, prosim, to sporočite do konca tega tedna.

Berite knjige za domače branje in bralno značko.

Pazite nase in ostanite zdravi.

Lep pozdrav Silvana Mislej, učiteljica, ki pogreša učence

**Odlično, zabavno, poučno**

Razmišljali bomo o tem,

* čemu beremo ocene prireditev/knjig...in kaj je zanje značilno
* na kaj moramo paziti, ko pišemo ali izrekamo oceno prireditve/knjige...

**O oceni knjige smo se pogovarjali že v 6. razredu. Sedaj ponovimo:**

 **Ocena** je javno neumetnostno besedilo, v katerem sporočevalec na poljuden način vrednoti (tj. hvali ali graja) umetniško ali strokovno delo (npr. knjigo, film, TV-oddajo, gledališko, operno ali baletno predstavo, koncert, razstavo ipd.), zato spada med vrednotenjska besedila. Sporočevalec skuša z oceno vplivati na prejemnikovo mnenje in ga spodbuja k lastni presoji dela, hkrati pa sili h kritičnemu razmisleku tudi avtorja umetniškega oz. strokovnega dela.V oceni gledališke predstave tvorec najprej navede splošne podatke o gledališki predstavi, npr. njen naslov ter ime njenega avtorja in režiserja, ime gledališča in datum premiere oz. ogleda predstave. Nato ovrednoti vsebino ter njeno izvedbo – z vrednotenjskimi pridevniki in prislovi (npr. napet, zanimiv, duhovit, napeto, zanimivo, duhovito) izrazi svoje osebno (naklonjeno ali nenaklonjeno) mnenje o gledališki predstavi in ga skuša utemeljiti (s čim objektivnejšimi merili). Ocena se lahko konča s splošnim mnenjem o vrednosti in pomenu presojane gledališke predstave. Tvorec ocene mora o gledališki predstavi, ki jo ocenjuje, veliko vedeti. Ker gre za njegovo osebno (naklonjeno ali nenaklonjeno) mnenje, se mora pod oceno podpisati z imenom in priimkom. Ocene so objavljene v množičnih občilih, npr. po radiu in televiziji, na spletu, v časopisih in revijah. Namenjene so širši javnosti, zato so napisane poljudno.

**Navodilo:**

1. Preberite besedilo.
2. Rešite vaje v DZ od strani 44 do strani 50.
3. **15. nalogo napišite na list in mi ga pošljite na moj e- naslov.**

**Pazite na to, da napišete svoje mnenje, ob tem pa tudi, na podlagi česa tako menite..**

1. Rešite še naloge vaja dela mojstra.